মিলল না আইলিগ ও আইএসএল। শনিবার ফেডারেশনের সঙ্গে দীর্ঘক্ষণ মিটিংয়ের পরেও সমাধানসূত্র বেরলো না। সোনালী রেখাও দেখা দিল না। ইস্টবেঙ্গল ও মোহনবাগানকে হয়তো এ বার আইএসএল-এ খেলতে দেখা যাবে না। আর একটি সূত্রে অবশ্য শোনা যাচ্ছে, আইএমজি-আর-এর সঙ্গে আলোচনা করে আইএসএল-এ নেমে পড়লেও পড়তে পারে কলকাতার দুই প্রধান। যদি দুটো লিগকে শেষমেশ মেলানো না যায়, তাহলে ইন্ডিয়ান সুপার লিগের পরিবর্তে কলকাতার দু’ প্রধানকে আইলিগে নামতে হবে।
শনিবার দীর্ঘ মিটিংয়ের পরে ফেডারেশন একগুচ্ছ প্রস্তাব দিয়েছে মিটিংয়ে উপস্থিত ক্লাবগুলোকে। এএফসি সচিব যে প্রস্তাবগুলো দিয়েছিলেন, সেগুলো কীভাবে রূপায়ণ করা সম্ভব, তা নিয়েও আলোচনা হয়। কিন্তু কোনওভাবেই আইলিগ ও আইএসএল নিয়ে সমাধান হল না। 
এদিনের মিটিংয়ের পরে ইস্টবেঙ্গলের সহ-সচিব শান্তিরঞ্জন দাশগুপ্ত বলেন, ‘‘ভারতীয় ফুটবলের উন্নতির জন্য একগুচ্ছ প্রস্তাব দেওয়া হয়েছে। সেগুলো নিয়ে আমাদের আলোচনা করতে হবে। তার পরে যত দ্রুত সম্ভব আমরা আমাদের সিদ্ধান্ত জানাব।’’ শান্তিবাবু অবশ্য বলতে চাইলেন না আইএসএল ও আইলিগ সমান্তরাল ভাবে হবে কিনা। অন্য সূত্রে জানা গেল, সময় কম হওয়ার জন্য এবার হয়তো দুটো লিগকে মিলিয়ে দেওয়া সম্ভব হবে না।  
এ বার যদি ইস্ট-মোহন না খেলে আইএসএল-এ, সামনের বছর কি তারা খেলবে?